stanford-oval/wikipedia huggingface dataset:
ดี แบรดลีย์ เบเกอร์
อาชีพ > อาชีพนักพากย์ในช่วงแรก

เบเกอร์ย้ายไปแคลิฟอร์เนียใต้ประมาณหนึ่งปีก่อนเกิดแผ่นดินไหวเมืองนอร์ธริดจ์ ในปี ค.ศ. 1994 เขามีส่วนร่วมในงานพากย์เสียง; ตัวละครหลักตัวแรกของเขาคือพ่อของง้องแง้งกับเงอะงะในการ์ตูน ง้องแง้งกับเงอะงะ และ ข้าคือวีเซิล การพากย์เสียงภาพยนตร์เรื่องแรกของเขาอยู่ในภาพยนตร์ลูนีย์ตูนส์ที่มีธีมเป็นบาสเก็ตบอลเรื่อง สเปซแจม ทะลุมิติมหัศจรรย์ ซึ่งเขาให้เสียงแดฟฟี ดัก, แทซ และโทโร เขาทำงานพากย์เสียงให้กับตัวการ์ตูนที่เป็นตอน ๆ และตัวละครสมทบใน การผจญภัยที่แท้จริงของจอนนีเควสท์, จอห์นนี่ บราโว, ห้องทดลองของเด็กซ์เตอร์, สพันจ์บ็อบ สแควร์แพนส์, และ เดอะพาวเวอร์พัฟฟ์เกิลส์  เขาให้เสียงตัวละครนำแสดงชื่ออ็อกใน ไมค์ ลูและอ็อก และบากีลาร์ในซีซันที่สองของ จังเกิลคับส์ ในปี ค.ศ. 2001 เขาได้รับบทบาทเพิ่มเติมให้เป็นเสียงให้แก่แซนเจ, บิงกี และตัวละครอื่น ๆ สำหรับ เดอะแฟร์ลี่อ๊อดพาเร้นท์ และร่วมแสดงเป็นพ่อของแมนดี้ใน การผจญภัยของบิลลี่และแมนดี้  เขามีบทบาทนำเป็นหมายเลข 4ใน รหัสลับเด็กข้างบ้าน
ในด้านการแสดงแบบคนแสดง เขาได้เป็นพิธีกรร่วมและผู้ประกาศของเกมโชว์ ช็อปทิลยูดรอป ซึ่งมีความยาวหลายร้อยตอน ณ ตอนที่รายการนี้กลับมาออกอากาศอีกครั้งทางแฟมิลีแชนเนลและบนเครือข่ายโทรทัศน์ แพกซ์ จนกระทั่งซีรีส์ได้รับการดัดแปลงในปี 2546 สร้างโดยสโตนสแตนลีย์เอนเตอร์เทนเมนต์ซึ่งก่อนหน้านี้เคยได้ร่วมผลิต เลเจนส์ออฟเดอะฮิดเดนเทมเพิล นอกจากนี้เขายังมีบทบาทสมทบเป็นประจำบนหน้าจอในฐานะฟิลเบิร์กในซีรีส์ซิทคอมของนิคคาโลเดียนเรื่อง เดอะเจอร์นีออฟอัลเลนสเตรนจ์ ซึ่งเขารับบทเป็นนักข่าวที่บ้าคลั่งที่พยายามเปิดเผยตัวตนของอัลเลนในฐานะมนุษย์ต่างดาวที่มาจากอวกาศ
อาชีพ > การสร้างสัตว์และสิ่งมีชีวิต

เริ่มต้นด้วยการแสดงในรายการ เดอะไวลด์ธอร์นเบอรรีส์ เขาพากย์เสียงตัวละครสัตว์ต่าง ๆ มากมายซึ่งในท้ายที่สุดจะกลายเป็นหนึ่งในความสามารถพิเศษของเขา เขาพากย์เสียงหมูจอร์จในภาพยนตร์สัตว์แสดงเรื่อง น้องหมูหัวใจมหัศจรรย์ เบเกอร์ยังเกี่ยวข้องกับรายการโทรทัศน์สำหรับเด็กเล็กเช่น ดอร่าดิเอกซ๋พลอเรอร์ ที่เขาให้เสียงสัตว์ต่าง ๆ; มิกกี้เมาส์คลับเฮาส์ ที่เขาพากย์เสียงบู บู ชิกเกน; จ๋อจอร์จจุ้นระเบิด ที่เขาพากย์เสียงย็อกกี, ทิกเกอร์กับพูห์ ที่เขาพากย์เสียงสุนัขชื่อบัสเตอร์ และ เจคกับสหายโจรสลัดแห่งเนเวอร์แลนด์ (ออกอากาศทางดิสนีย์จูเนียร์) ที่เขาพากย์เสียงทิก-ท็อกซึ่งเป็นจระเข้ ใน เณรน้อยเจ้าอภินิหาร นั้นเขาพากย์เสียงเป็นสิ่งมีชีวิตอัพพาและโมโม และเสียงสิ่งมีชีวิตอื่น ๆ อีกมากมายในไม่นานหลังจากนั้น ในซีรีส์นี้รวมถึงภาคต่อ ตำนานแห่งคอร์ร่า เขาพากย์เสียงเป็นนาคา, พาบู และอูกี นอกจากนี้เขาพากย์เสียงในซีรีส์ มังกรอเมริกัน: เจค ลอง และ เบ็นเท็น ซึ่งในซีรีส์เบ็นเท็น เขาพากย์เสียงสิ่งมีชีวิตต่างดาวมากมายเช่น สติงก์ฟลาย และไวลด์มัทท์ รวมถึงฉากแปลงร่างบางฉาก นอกจากนี้เขายังพากย์เสียงในภาคต่อของ เบ็นเท็น เช่น เบ็นเท็น: พลังเอเลี่ยน, เบ็นเท็น: อัลติเมทเอเลี่ยน และ เบ็นเท็น: ออมนิเวิร์ส เช่นเดียวกับภาคคนแสดงและรายการฉบับรีบูท เดอร์ริก เจ. ไวเอ็ทท์ซึ่งเป็นผู้กำกับด้านศิลปะใน ออมนิเวิร์ส ตั้งข้อสังเกตว่าพวกเขาต้องอนุญาตให้นักพากย์คนอื่นแสดงเป็นเอเลี่ยนบางส่วนในซีรีส์หลัง ๆ เพราะเบเกอร์แสดงเป็นเอเลียนเกือบทั้งหมดและตัวละครบางตัวก็ทำให้เขาต้องใช้เค้นเสียงออกมามาก นอกเหนือจากโทรทัศน์เขาได้พากย์เสียงนกแก้วพูดได้ของกัปตันแจ็ก สแปร์โรว์ในเครื่องเล่น ไพเรทส์ออฟเดอะแคริบเบียน ที่ได้รับการตกแต่งใหม่ที่ดิสนีย์แลนด์และแมจิกคิงดอม
ในปี ค.ศ. 2007 เบเกอร์ได้รับบทบาทเป็นแพร์รี่เจ้าตุ่นปากเป็ดในซีรีส์ดิสนีย์เรื่อง ฟีเนียสกับเฟิร์บ โดยที่งาน ซานดิเอโก คอมิกคอน ค.ศ. 2013 เบเกอร์กล่าวว่าในตอนที่เขาออดิชัน เขาถูกขอให้สร้างเสียงสัตว์ที่แตกต่างกันสามเสียงไม่ว่ามันจะฟังดูเหมือนตุ่นปากเป็ดจริงหรือไม่ก็ตาม ซึ่งหนึ่งในเสียงนั้นถูกเลือกให้เป็นเสียงที่มีลักษณะเฉพาะของแพร์รี่ แพร์รี่กลายเป็นตัวละครที่แหวกแนวและโดดเด่นในซีรีส์นี้ โดยเบเกอร์ปรากฏตัวที่แผงคอมมิคคอนหลายรอบสำหรับรายการนี้ ในปี ค.ศ. 2014 แพร์รี่ได้รับการเสนอชื่อเข้าชิงรางวัลนิคคาโลเดียนคิดส์ชอยส์อวอร์ด สาขาเพื่อนสัตว์ยอดนิยม นอกจากนี้ด้วยความบังเอิญที่ตัวละครที่พากย์เสียงอีกคนของเบเกอร์คือ วอดเดิลส์ หมูสัตว์เลี้ยงใน แกร์วิตี้ฟอล ได้รับการเสนอชื่อเข้าชิงในประเภทเดียวกัน
อาชีพ > งานพากย์เสียงแอนิเมชันเพิ่มเติม

ในปี ค.ศ. 2005 เบเกอร์ได้รับบทบาทเป็นคลอส ไฮส์เลอร์ นักกระโดดสกีโอลิมปิกจากเยอรมนีที่ถูกสลับร่างเป็นปลาทองในซิทคอมช่วงไพรม์ไทม์เรื่อง อเมริกันแดด! ซีรีส์นี้ออกอากาศมากกว่า 15 ซีซันทางฟอกซ์และทีบีเอส โดยในการให้สัมภาษณ์กับ ป๊อปเบรก เบเกอร์กล่าวว่าเขาชอบเล่นเป็นคลอสเพราะเขารักภาษาเยอรมัน, บทซึ่งเขียนได้ดี, และไม่เค้นเสียงของเขาออกมามาก เขาเปรียบเทียบการซ้อมดั่งการอยู่ใน เดอะ แคโรล เบอร์เนทท์ โชว์ เขาเข้าร่วมในแผง อเมริกันแดด! ที่ซานดิเอโก คอมิกคอน ปี ค.ศ. 2010, 2012, และ 2014; และงานนิวยอร์ก คอมิกคอน ในปี ค.ศ. 2014 ในปี ค.ศ. 2017 เขาได้รับการเสนอชื่อเข้าชิงไพรม์ไทม์เอมมีอวอร์ดสาขาการพากย์เสียงตัวละครดีเด่น สำหรับการเป็นคลอสในตอน "Fight or Flight" นอกจากนี้เขายังพากย์เสียงตัวละครอื่น ๆ ในรายการ โดยเฉพาะอย่างยิ่ง โรกู ซึ่งเป็นเนื้องอกที่มีชีวิตดั่งมนุษย์ที่ออกมาจากตัวของโรเจอร์
การพากย์เสียงสมาชิกสภา ทารร์ลอก ใน คอร์ร่า ได้รับการเสนอชื่อเข้าชิงรางวัลการพากย์เสียงบีวีทีเออวอร์ดในปี ค.ศ. 2012 นอกเหนือจากรายการโทรทัศน์ เบเกอร์ยังพากย์เสียงตัวละครในภาพยนตร์แอนิเมชันและแอนิเมชันไลฟ์แอ็กชันหลายเรื่อง รวมถึงสัตว์ประหลาดผีคลาสสิกบางเรื่องใน สกูบี้-ดู 2: สัตว์ประหลาดหลุดอลเวง และมอริซใน เพนกวินกลมปุ๊กลุกขึ้นมาเต้น เขายังมีบทบาทในเรื่อง สกูบี้-ดู! กับบริษัทป่วนผีไม่จำกัด ซึ่งมีการเผยแพร่โดยตรงในรูปแบบวิดีโอ
เบเกอร์มีส่วนร่วมในภาพยนตร์ สตาร์ วอร์ส: สงครามโคลน ที่ออกฉายในปี ค.ศ. 2008 และซีรีส์ทางโทรทัศน์ซึ่งตามมาภายหลังซึ่งมีถึงเจ็ดซีซัน เขาให้เสียงไม่เพียงแต่ตัวละครกัปตันเร็กซ์และผู้บัญชาการโคดีเท่านั้น แต่ยังรวมถึงตัวละครประกอบโคลนทรูปเปอร์ทั้งหมดด้วย ซึ่งโคลนทรูปเปอร์นี้ทำให้เขาได้รับการเสนอชื่อเข้าชิงรางวัลแอนนีอวอร์ดส์ สาขาการแสดงเสียงในการผลิตรายการโทรทัศน์ในปี ค.ศ. 2012 เขายังกลับมารับบทกัปตันเร็กซ์ใน สตาร์ วอร์ส เรเบลส์ ตั้งแต่ซีซันที่สอง นอกจากนี้เขายังพากย์เสียงโบบา เฟทท์สำหรับ สตาร์ ทัวรส์ – ดิแอดเวนเทอรส์คอนทินิว ในรายการ แฟมิลีกาย ปี ค.ศ. 2011 ตอน "It's a Trap!" ซึ่งเป็นการล้อเลียนภาพยนตร์ สตาร์ วอร์ส เรื่อง ชัยขนะของเจได เขาให้เสียงคลอสเป็นพลเรือเอกแอ็คบาร์ ในปี ค.ศ. 2021 เขาได้กลับมารับบทโคลนใน ทีมโคตรโคลนมหากาฬ ซึ่งเป็นภาคแยกของ เดอะ โคลน วอร์ส ซึ่งเป็นกลุ่มโคลนทดลองอันโด่งดัง ในปี ค.ศ. 2023 เขาได้รับการประกาศให้เป็นนักพากย์ในวิดีโอเกม สตาร์ วอร์ส เอ้าท์ลอวส์ โดยรับบทเป็นนิกซ์ซึ่งเป็นสหายผู้ภักดีของเคย์ เวสส์
อาชีพ > วิดีโอเกม การแสดงด้วยเสียง และโปรเจ็คอื่น ๆ

ในเรื่องของวิดีโอเกม เบเกอร์กลับมารับบทของเขาในเกมมากมายที่เกี่ยวข้องกับการ์ตูนเน็ตเวิร์คและนิคคาโลเดียน นอกจากนี้เขายังพากย์เสียงเกรฟมายด์ใน เฮโล 2 และ เฮโล 3,  และตัวละครหลัก โจ ในซีรีส์ วิวติฟูลโจ ที่ออกฉายตั้งแต่ปี ค.ศ. 2003 ถึง 2005 เขาให้เสียงสิ่งมีชีวิตสำหรับวิดีโอเกม สปอร์ ซึ่งให้ผู้เล่นสามารถสร้างและพัฒนาสิ่งมีชีวิตของตนเองได้ ในคืนเปิดตัวของงานซานดิเอโก คอมมิกคอน ค.ศ. 2008 เขาเป็นนักแสดงรับเชิญในคอนเสิร์ต วิดีโอเกมส์ไลฟ์ ซึ่งเขาพากย์เสียงตัวละครจาก เกียรส์ออฟวอร์ และซีรีส์อื่น ๆ เขาให้เสียงตัวละครของบลิซซาร์ดเอ็นเตอร์เทนเมนต์สองตัวได้แก่ เมอร์กีซึ่งเป็นเด็กทารกเผ่าเมอร์ล็อคใน ฮีโร่ออฟเดอะสตอร์ม และแฮมมอนซึ่งเป็นหนูแฮมสเตอร์ดัดแปลงพันธุกรรมใน โอเวอร์วอตช์ นอกจากนี้เขายังเป็นผู้ให้เสียงเป็นเหล่าคนตายใน ดันเตส์อินเฟอร์โน ซึ่งเปิดตัวในปี ค.ศ. 2010 แอตลาสและพี-บอดีใน พอร์ทัล 2 ซึ่งเปิดตัวในปี ค.ศ. 2011 นอกจากนี้เขายังพากย์เสียงหมู รูเบ็น ใน ไมน์คราฟต์: สตอรีโหมด ในปี ค.ศ. 2014
ในปี ค.ศ. 2014 เบเกอร์ให้เสียงใน อเมริกันแดด!, แกร์วิตี้ฟอล และ ตำนานแห่งคอร์ร่า ซีซันที่สี่ เขาพากย์เสียงโดเปย์ในซีรีส์ดิสนีย์เอ็กซ์ดี เดอะ 7ดี; และปลา ล้อและถังในภาพยนตร์เรื่อง บ็อกซ์โทรลล์ นี่แหละ..มอนสเตอร์ ซึ่งเขาได้รับการเสนอชื่อเข้าชิงรางวัลแอนนีอวอร์ดจากการพากย์เสียงเป็นปลา ในวิดีโอเกม เลโก้ แบทแมน 3: บียอนด์ก็อธแธม เขาพากย์เสียงเบรนนีแอก เขาพากย์เสียงจอร์จ คลูนีย์และสุนัขของเขาใน "The Animated Episode" ของซีรีส์ของทีวีแลนด์เรื่อง ฮอตอินคลีฟแลนด์ ในปี ค.ศ. 2020 เขาพากย์เสียงฮีโร่ชื่อ ลีฟ ใน ร็อกเก็ตอารีน่า
เบเกอร์ปรากฏตัวตามแผงต่าง ๆ ในงานคอมิกคอนและงานประชุมอื่น ๆ ซึ่งเขาพูดถึงเกี่ยวกับการพากย์เสียงโดยทั่วไป นอกจากนี้เขายังสร้างเว็บไซต์ชื่อ IWantToBeAVoiceActor.com ซึ่งเขาตอบคำถามที่พบบ่อยเกี่ยวกับการพากย์เสียงและให้คำแนะนำ เว็บไซต์ดังกล่าวได้รับการอ้างถึงโดยเพื่อนนักพากย์อย่างสตีเวน บลัมและร็อบ พอลเซนว่าเป็นแหล่งข้อมูลอันมีค่าสำหรับการเข้าสู่วงการพากย์เสียง
ชีวิตส่วนตัว

เบเกอร์พบกับภรรยาของเขาตอนที่พวกเขากำลังแสดงละครสำหรับเด็กที่ศูนย์วิจิตรศิลป์โคโลราโดสปริงส์ ทั้งคู่แต่งงานกันในปี ค.ศ. 1990 และมีลูกสาวสองคน พวกเขาอาศัยอยู่ในลอสแองเจลิส
นอกเหนือจากการพากย์เสียงแล้ว เบเกอร์ยังชื่นชอบการถ่ายภาพโดยส่วนใหญ่ถ่ายภาพดอกไม้และแมลงเล็ก ๆ เขาพูดภาษาเยอรมันได้คล่อง
ดูเพิ่ม

เว็บไซต์ทางการ
I Want To Be A Voice Actor – ไซต์ให้คำแนะนำของเบเกอร์
ดี แบรดลีย์ เบเกอร์ ที่อินเทอร์เน็ตมูวีเดตาเบส
ดี แบรดลีย์ เบเกอร์ ที่ฐานข้อมูลภาพยนตร์ทีซีเอ็ม
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  อิสราเอล  สหรัฐ 
ศิลปิน:  รางวัลเอมมี  มิวสิกเบรนซ์ 
เบเกอร์ที่งาน ซานดิเอโก คอมิกคอน ปี ค.ศ. 2010
ท่าอากาศยานนานาชาติอัลฮุดัยดะฮ์

ท่าอากาศยานในประเทศเยเมน
ท่าอากาศยานนานาชาติอัลฮุดัยดะฮ์ (IATA: HOD, ICAO: OYHD) เป็นท่าอากาศยานในอัลฮุดัยดะฮ์ ประเทศเยเมน
สาายการบินและเส้นทาง

ณ พ.ศ. 2564 ไม่มีสายการบินใดมาที่นี่อีกหลังเยเมเนียยกเลิกทุกเส้นทางใน พ.ศ. 2558 เนื่องจากความขัดแย้งที่กำลังดำเนินอยู่ในภูมิภาค
สงครามกลางเมืองเยเมน

บทความหลัก: สงครามกลางเมืองเยเมน (พ.ศ. 2558–ปัจจุบัน)
ดูเพิ่ม: ยุทธการที่อัลฮุดัยดะฮ์
ท่าอากาศยานมีส่วนเกี่ยวข้องอย่างมากในยุทธการที่อัลฮุดัยดะฮ์ กองกำลังผสมที่นำโดยซาอุดีอาระเบียเคลื่อนพลไปยึดท่าอากาศยานในช่วงแรกของยุทธการที่อัลฮุดัยดะฮ์ซึ่งเริ่มขึ้นในวันที่ 13 มิถุนายน พ.ศ. 2561 ท่าอากาศยานถูกกองกำลังผสมยึดครองบางส่วนในเดือนมิถุนายน พ.ศ. 2561 ถึงแม้ว่ากองกำลังฮูษียังคงควบคุมส่วนหลักอยู่
แหล่งข้อมูลอื่น

Yemen Civil Aviation - Hodeida Airport
| ด ค กท่าอากาศยานในประเทศเยเมน |
| --- | --- |
นานาชาติ:  ซัยอูน  โซโคตรา  เอเดน 
ไม่จัดลำดับ:  กะมะรอน  กิชน์  ซานา  ดะษีนะฮ์  ดาเลียะอ์  ตาอีซ  บัยฮาน  มะอ์ริบ  มุกัยรอส  ริยาน  เศาะอ์ดะฮ์  อะตัก  อับส์  อัลฆ็อยเฎาะฮ์  อัลบัยฎออ์  อัลบุกอ์  อัลฮัซม์  อัลฮุดัยดะฮ์
ธงชาติแองโกลา

| --- | --- |


การใช้: ธงชาติ   
สัดส่วนธง: 2:3
ประกาศใช้: 11 พฤศจิกายน 1975; 48 ปีก่อน (1975-11-11)
ลักษณะ: ลักษณะเป็นธงสองสีคือสีแดงและสีดำ บริเวณกลางธงมีสัญลักษณ์รูปฟันเฟืองแบ่งครึ่งและมีดดัดแปลงจากสัญลักษณ์ค้อนเคียวของธงชาติสหภาพโซเวียตรุ่นเก่า
ออกแบบโดย: เฮนริก เดอ คาร์วัลโญ ซานโตส อันโตนิโอ อุลแบร์โต เนโต
 
ธงชาติแองโกลา ประกาศใช้ในปี พ.ศ. 2518 โดยได้แบบอย่างจากธงขบวนการรักชาติ MPLA ซึ่งได้เรียกร้องเรียกร้องอิสรภาพจากการเป็นอาณานิคมของโปรตุเกสได้สำเร็จ และได้เป็นผู้จัดตั้งรัฐบาล
สัญลักษณ์

สัญลักษณ์สีในธงชาติมีความหมายดังนี้ สีแดง หมายถึง ความกระตือรือร้นและโลหิตของผู้เสียสละในการต่อสู้เรียกร้องอิสรภาพ สีดำ หมายถึง ทวีปแอฟริกา ดาวสีเหลือง หมายถึงลัทธิคอมมิวนิสต์ รูปฟันเฟืองแบ่งครึ่งและมีดดัดแปลงจากสัญลักษณ์ค้อนเคียวของธงชาติสหภาพโซเวียตรุ่นเก่า มีความหมายถึงการให้ความสำคัญแก่อุตสาหกรรม ซึ่งหมายถึงความมั่งคั่งสมบูรณ์
แหล่งข้อมูลอื่น

ธงชาติแองโกลา ที่ Flags of the World (อังกฤษ)
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย
ทรานสไก

ทรานสไก (/trɑːnsˈkeɪ, -ˈkaɪ, trænz-/ หมายถึง พื้นที่นอกเหนือ แม่น้ำเกรตไค), มีชื่ออย่างเป็นทางการว่า สาธารณรัฐทรานสไก (โคซา : iRiphabliki yeTranskei) เป็นบันตูสถาน (อาณาเขตที่ตั้งขึ้นเพื่อแยกประชากรผิวดำ) ในประเทศแอฟริกาใต้ มีเมืองหลวงชื่อเมือง อึมทาทา ,ภายหลังเปลี่ยนชื่อเป็น เอ็มทาทา ในปี 2004
ทรานสไก เป็นจุดเปลี่ยนที่สำคัญอย่างหนึ่งในประวัติศาสตร์ของแอฟริกาใต้ในเรื่องของการแบ่งแยกสีผิวและชนชั้นเพราะทรานสไกเป็นประเทศแรกสุดใน 4 ประเทศ ที่แยกตัวเป็นอิสระจากแอฟริกาใต้ก่อนที่จะกลับมารวมกันอีกครั้งในปี พ.ศ. 2537 และเป็นส่วนหนึ่งของจังหวัดอีสเทิร์นเคปในปัจจุบัน
การเสริมสร้างกองทัพในเอเชียตะวันออกเฉียงใต้

การเสริมสร้างกองทัพในเอเชียตะวันออกเฉียงใต้เป็นแนวโน้มที่สังเกตได้ชัด แม้ไม่จำเป็นที่ว่าจะต้องมีเจตจำนงทางการเมืองในการพัฒนาประสิทธิภาพกองทัพเสมอไป ปรากฏการณ์ดังกล่าวมีผู้อธิบายว่ามาจากหลายปัจจัย รวมทั้งเพื่อปกป้องผลประโยชน์ทางเศรษฐกิจของประเทศ การพึ่งพาตัวเองที่เพิ่มขึ้นหลังสหรัฐลดอิทธิพลในภูมิภาค ความตึงเครียดทั้งในประเทศและรหว่างประเทศ ตลอดจนความจำเป็นต้องเปลี่ยนยุทโธปกรณ์ที่ตกทอดมาตั้งแต่สมัยอาณานิคมให้ทันสมัย แต่ยังมีปัจจัยที่ไม่เกี่ยวข้องทางทหารรวมอยู่ด้วย เช่น เพื่อเสริมสร้างเกียรติภูมิของชาติ และการทุจริตทางการเมือง เป็นต้น
ประเทศเอเชียตะวันออกเฉียงใต้เกือบทุกประเทศปรับปรุงกองทัพให้ทันสมัยตั้งแต่ปี 2518 ซึ่งเป็นปีสิ้นสุดของสงครามเวียดนาม และดำเนินไปอย่างต่อเนื่อง แม้ว่าจะช้าลงบ้างหลังวิกฤตการณ์การเงินในเอเชีย พ.ศ. 2540 ในช่วงนี้ จำนวนกำลังพล รถถัง ยานลำเลียงพลหุ้มเกราะ (APC) ฮาวอิตเซอร์พิสัยกลาง เรือติดขีปนาวุธ เฮลิคอปเตอร์รบ และเครื่องบินรบเพิ่มจำนวนขึ้นและได้รับการปรับปรุงให้ทันสมัยขึ้น อย่างไรก็ดี ผู้เชี่ยวชาญชี้ว่า สถานการณ์ยังไม่เข้ากับบทนิยามของการแข่งขันในทางอาวุธ
เอเชียตะวันออกเฉียงใต้มีงบประมาณด้านกลาโหมเพิ่มขึ้นในรูปตัวเงิน และเป็นภูมิภาคที่มีรายจ่ายดังกล่าวเพิ่มขึ้นเร็วที่สุดในโลก อย่างไรก็ดี รายจ่ายดังกล่าวเมื่อคิดเป็นสัดส่วนต่อจีดีพีประเทศนั้น ๆ แล้วส่วนใหญ่ยังคงที่ นักวิเคราะห์บางคนอ้างกรณีพิพาททะเลจีนใต้เป็นแรงจูงใจของการสะสมกำลังทหารในคริสต์ศตวรรษที่ 21 แต่บางคนแย้งว่า รายจ่ายทางทหารของประเทศเอเชียตะวันออกเฉียงใต้ต่อหัวยังคงที่ และยุทโธปกรณ์ของหลายประเทศเปลี่ยนแปลงค่อนข้างน้อยเมื่อเทียบกับการทดแทนยุทโธปกรณ์เก่าที่ปลดระวาง
สถิติ

| ธง | ประเทศ | กำลังพลประจำการ | กำลังพลสำรอง | กำลังพลกึ่งทหาร | รวม | รวม (ต่อ 1,000 ประชากร) | ประจำการ (ต่อ 1,000 ประชากร) |
| --- | --- | --- | --- | --- | --- | --- | --- |

|  | บรูไน | 7,201 | 700 | 500 | 8,401 | 18.6 | 16 |
|  | กัมพูชา | 124,300 | 0 | 67,000 | 191,300 | 11.6 | 7.6 |
|  | อินโดนีเซีย | 395,500 | 400,000 | 280,000 | 1,075,500 | 4.1 | 1.5 |
|  | ลาว | 29,100 | 0 | 100,000 | 129,100 | 17.8 | 4 |
|  | มาเลเซีย | 113,000 | 51,600 | 267,200 | 431,800 | 13.6 | 3.6 |
|  | พม่า | 406,000 | 0 | 107,000 | 513,000 | 9.2 | 7.3 |
|  | ฟิลิปปินส์ | 142,350 | 131,000 | 61,100 | 334,450 | 3.2 | 1.3 |
|  | สิงคโปร์ | 72,500 | 312,500 | 8,400 | 393,400 | 65.6 | 12.1 |
|  | ไทย | 360,850 | 200,000 | 138,700 | 699,550 | 10.2 | 5.3 |
|  | ติมอร์-เลสเต | 2,280 | 0 | 0 | 2,280 | 1.7 | 1.7 |
|  | เวียดนาม | 482,000 | 0 | 5,040,000 | 5,522,000 | 56.9 | 5 |
| ประเทศ | งบประมาณทางทหาร (หน่วย: พันล้าน US$) | งบประมาณทางทหาร (หน่วย: พันล้าน US$) | รถถังรบหลัก | เรือบรรทุกเครื่องบิน | เรือการสงครามสะเทินน้ำสะเทินบก | เรือลาดตระเวน | เรือพิฆาต | เรือฟริเกต | เรือคอร์เวต | เรือดำน้ำนิวเคลียร์ | เรือดำน้ำ (ไม่ใช่นิวเคลียร์) | เครื่องบินรบ | เฮลิคอปเตอร์จู่โจม | อาวุธนิวเคลียร์ | ดาวเทียมทหาร | อ้างอิง |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  บรูไน | 0  | .573 | 0 | 0 | 0 | 0 | 0 | 0 | 4 | 0 | 0 | 0 | 0 | 0 | 0 |  |
|  กัมพูชา | 0  | .446 | 200 | 0 | 0 | 0 | 0 | 0 | 0 | 0 | 0 | 5 | 14 | 0 | 0 |  |
|  อินโดนีเซีย | 7  | .09 | 378 | 0 | 5 | 0 | 0 | 11 | 18 | 0 | 5 | 97 | 45 | 0 | 0 |  |
|  ลาว | 0  | .024 | 25 | 0 | 0 | 0 | 0 | 0 | 0 | 0 | 0 | 0 | 12 | 0 | 0 |  |
|  มาเลเซีย | 5  | .03 | 48 | 0 | 0 | 0 | 0 | 10 | 4 | 0 | 2 | 67 | 32 | 0 | 0 |  |
|  พม่า | 2  | .43 | 185 | 0 | 0 | 0 | 0 | 4 | 2 | 0 | 1 | 155 | 27 | TC | 0 |  |
|  ฟิลิปปินส์ | 2  | .09 | 0 | 0 | 0 | 0 | 0 | 1 | 0 | 0 | 0 | 22 | 27 | 0 | 0 |  |
|  สิงคโปร์ | 10  | .0 | 96 | 0 | 4 | 0 | 0 | 6 | 6 | 0 | 6 | 126 | 25 | 0 | 0 |  |
|  ไทย | 5  | .69 | 288 | 1 | 1 | 0 | 0 | 10 | 7 | 0 | 0 | 143 | 47 | 0 | 0 |  |
|  ติมอร์-เลสเต | 0  | .072 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |  |
|  เวียดนาม | 6  | .2 | 1800 | 0 | 0 | 0 | 0 | 2 | 6 | 0 | 6 | 97 | 47 | 0 | 0 |  |
แบ่งตามประเทศ > บรูไน

ประเทศบรูไนมีสัดส่วนรายจ่ายทางทหารเป็นสัดส่วนต่อจีดีพีสูงกว่าชาติในเอเชียตะวันออกเฉียงใต้ส่วนใหญ่ แต่ความผันผวนของราคาน้ำมันทำให้บางปีต้องปรับลดรายจ่ายลง ส่วนใหญ่นำเข้าเรือและอาวุธทางทะเล
แบ่งตามประเทศ > กัมพูชา

ระหว่างปี 2552 ถึง 2561 ประเทศกัมพูชาเพิ่มรายจ่ายทางทหารทุกปี คิดเป็นเฉลี่ยร้อยละ 2.1 ของจีดีพีในปี 2558–61 ปัญหาข้อพิพาทชายแดนกับไทยในปี 2551 และ 2554 เป็นแรงจูงใจสำหรับการพัฒนากองทัพ ยิ่งไปกว่านั้น อิทธิพลทางการเมืองของกองทัพที่เพิ่มขึ้นหลังปี 2560 อาจมีส่วนด้วย ยุทโธปกรณ์ของกองทัพไม่ได้เปลี่ยนแปลงมากนักในช่วงนี้ เพราะเป็นการทดแทนอาวุธเก่าที่ปลดประจำการเท่านั้น ในปี 2561 ประเทศได้หันไปถืออาวุธทางบกมากขึ้น แต่อาจเปลี่ยนแปลงได้ในอนาคต
แบ่งตามประเทศ > อินโดนีเซีย

ประเทศอินโดนีเซียมองว่าประเทศจำเป็นต้องพัฒนากองทัพให้ทันสมัยหลังคอมมิวนิสต์ชนะสงครามเวียดนาม และความสามารถสู้รบที่เลวในการบุกครองติมอร์ตะวันออกในปี 2519 หลังการประกาศเขตเศรษฐกิจจำเพาะในคริสต์ทศวรรษ 1980 กระบวนการปรับปรุงกองทัพให้ทันสมัยมุ่งเน้นการพัฒนาความมั่นคงทางทะเลโดยการพัฒนาขีดความสามารถกองทัพเรือ กองทัพอากาศและการวางกำลังอย่างรวดเร็ว เมื่อพิจารณาจากลักษณะภูมิประเทศที่เป็นกลุ่มเกาะขนาดใหญ่ มีเส้นทางเดินเรือและทางน้ำกว้างใหญ่ ในช่วงแรกสัดส่วนรายจ่ายด้านกลาโหมยังค่อนข้างต่ำ โดยคิดเป็นประมาณร้อยละ 1.5 ของจีดีพี ซึ่งต่ำสุดเมื่อเทียบกับประเทศเพื่อนบ้าน ซึ่งแสดงถึงการให้ความสำคัญกับการพัฒนาเศรษฐกิจและความเสื่อมของสถานภาพของกองทัพในยุคหลังซูฮาร์โต ความพยายามในช่วงหลังเน้นเหล่านาวิกโยธินและกองทัพเรือ โดยมีการสร้างฐานทัพเรือขนาดใหญ่ใน Teluk Rate
ประเทศเพิ่มรายจ่ายอยา่งมากในปี 2552–56 โดยมีอัตราเพิ่มขึ้นร้อยละ 109 อยา่งไรก็ดี สัดส่วนรายจ่ายทางทหารต่ตอจีดีพีลดลงเพื่อพยายามแก้ไขปัญหาขาดดุลงบประมาณ ลำดับความสำคัญเป็นไปเพื่อทดแทนระบบอาวุธเก่า ส่วนใหญ่เป็นการซื้ออากาศยานและเรือรบใหม่ และเป้าหมายนโยบายกลาโหมหนึ่งของประเทศคือการขยายการผลิตอาวุธในประเท โดยมีข้อตกลงผลิตภัณฑ์แบบได้รับอนุญาตและการถ่ายโอนเทคโนโลยีบางส่วน แผนการระยะยาวมีแผนซื้อเครื่องบินรบใหม่ถึง 230 เครื่อง เรือฟริเกตหลายสิบลำ และเรือดำน้ำมากถึง 12 ลำภายในปี 2573 แต่คงเป็นไปได้ยากเมื่อดูจากอัตรารายจ่ายปัจจุบัน
ในปี 2559 ประเทศอินโดนีเซียมีกองทัพที่เข้มแข็งที่สุดในเอเชียตะวันออกเฉียงใต้ ซึ่งมีอันดับสูงกว่าออสเตรเลียในการจัดอันดับโกลบอลไฟเออร์พาวเวอร์ (Global Firepower) ยุทโธปกรณ์มีอาวุธทันสมัยจากประเทศตะวันตกและรัสเซีย รวมทั้งเครื่องบินเจ็ตรัสเซีย ซุคฮอย-27/30, เอฟ-16 ของสหรัฐ, เรือดำน้ำชนิด 209 ของเยอรมัน, รถถังรบหลักเลพเพิร์ด 22 อาร์ไอของเยอรมัน, และยานลำเลียงพลหุ้นเกราะสะเทินน้ำสะเทินบกบีทีอาร์-4เอ็มของยูเครน
แบ่งตามประเทศ > ลาว

ข้อมูลรายจ่ายทางทหารของลาวเป็นความลับ แต่ยังถือว่าต่ำสุดเป็นอันดับสองในภูมิภาค รายจ่ายดังกล่าวคาดว่าจะเพิ่มขึ้นในปี 2560 และ 2561 โดยการสั่งซื้อเครื่องบินและรถถังใหม่เมื่อถูกคุกคามจากกัมพูชา
แบ่งตามประเทศ > มาเลเซีย

กองทัพมาเลเซียมีประสบการณ์ในการปราบปรามการก่อกบฏและการสงครามป่าจากการก่อการกำเริบคอมมิวนิสต์นานหลายทศวรรษ กองทัพมองเห็นจุดอ่อนจากนแวชายฝั่งที่ยาวและทรัพยากรนอกชายฝั่งอย่างน้ำมันและแก๊สธรรมชาติ ตลอดจนสถานการณ์ในภูมิภาค ประเทศจึงเริ่มโครงการสะสมทางทหาร PERISTA ในปี 2522 นอกจากพักไปช่วงหนึ่งหลังวิกฤตเศรษฐกิจปี 2540 กระบวนการดำเนินต่อและแสดงเจตจำนงในการพัฒนาขีดความสามารถรอบด้านและตอบโต้การสะสมกำลังของสิงคโปร์ เพื่อเพิ่มความมั่นคงทางทะเลและขีดความสามารถในการแสดงอำนาจ (power projection)
มาเลเซียจัดสรรงบประมาณกองทัพตามภาวะเศรษฐกิจที่มีความผันผวนในช่วงปีหลัง กองทัพยังมุ่งเน้นการสะสมกองทัพเรือ และตีพิมพ์แผนระยะยาวในการพัฒนาขีดความสามารถของกองทัพอากาศ
แบ่งตามประเทศ > เมียนมาร์

กองทัพเมียนมาร์ถูกละเลยจนหลังรัฐประหารปี 2531 คณะรัฐประหารดำเนินโครงการปรับปรุงกองทัพให้ทันสมัยซึ่งมุ่งปิดจุดอ่อนเรื่องอาวุธล้าสมัยและเพิ่มกำลังพล อย่างไรก็ดี โครงการนี้เป็นการเพิ่มจำนวนไม่ใช่การพัฒนาคุณภาพ แม้กองทัพได้กำราบการก่อการกำเริบของชาติพันธุ์ได้มากแล้ว กองทัพยังถือว่าอ่อนแอเมื่อเทียบกับประเทศเพื่อนบ้าน กองทัพให้ความสำคัญกับการซื้อระบบอาวุธราคาถูก แต่การลงทุนในอุตสาหกรรมอาวุธท้องถิ่นทำให้สามารถผลิตอาวุธเบา พาหนะหุ้มเกราะเบา ทุ่นระเบิดบก ปืนครกและเครื่องกระสุนได้ ในสมัยหลังกองทัพให้ความสนใจภายนอกกับขีดความสามารถทางทหารที่เพิ่มขึ้นของไทยและอิทธิพลของจีนที่เพิ่มขึ้นในประเทศ
ข้อมูลรายจ่ายของพม่าไม่สมบูรณ์เช่นเดียวกับลาว และคาดว่าลดลงหลังรัฐบาลพลเรือนตั้งแต่ปี 2558 ถึงแม้ประเทศตะวันตกไม่ค่อยบังคับการคว่ำบาตรอาวุธมากเท่าเก่าแล้ว ปัญหาความมั่นคงหลักของประเทศยังเป็นความขัดแย้งชาติพันธุ์ที่กำลังดำเนินอยู่ แต่ความขัดแย้งทางทะเลกับประเทศบังกลาเทศทำให้รายจ่ายกองทัพเรือเพิ่มขึ้น นอกจากนี้ยังแสดงความสนใจในการพัฒนาอุตสาหกรรมอาวุธภายในและการถ่ายโอนเทคโนโลยี
แบ่งตามประเทศ > ฟิลิปปินส์

ประเทศฟิลิปปินส์หมกมุ่นอยู่กับการก่อการกำเริบในประเทศและการแบ่งฝักแบ่งฝ่ายภายใน และเมื่อมีพันธมิตรทางทหารกับสหรัฐและมีฐานทัพเรือและอากาศของสหรัฐในประเทศทำให้ไม่มีความกดดันเรื่องการปรับปรุงกองทัพให้ทันสมัย แต่หลังจากความช่วยเหลือของสหรัฐลดลงและมีความขัดแย้งในหมู่เกาะสแปรตลีย์ ทำให้มีการผ่านกฎหมายปรับรุงกองทัพให้ทันสมัยในปี 2538 แต่โครงการจริงเริ่มต้นในปี 2542 หลังวิกฤตเศรษฐกิจ
รายจ่ายทางทหารเพิ่มขึ้นร้อยละ 50.3 ระหว่างปี 2552 และ 2561 ในจำนวนจริง แต่ภาระต่อเศรษฐกิจยังประมาณเท่าเดิม การเพิ่มขึ้นดังกล่าวส่วนหนึ่งเป็นการเพิ่มค่าตอบแทนให้แก่กำลังพล ลำดับความสำคัญของประธานาธิบดีโรดรีโก ดูแตร์เตได้แก่การรักษาดินแดน เนื่องจากข้อวิจารณ์นโยบายดูแตร์เต ทำให้ประเทศตะวันตกบางประเทศปฏิเสธส่งออกอาวุธให้แก่ประเทศ ทำให้รัฐบาลหันความสนใจไปทำ้อตกลงกับรัสเซีย จีนและอิสราเอล ยุทโธปกรณ์ของประเทศถือว่าล้าสมัยมากเป็นอันดับต้น ๆ ของภูมิภาค และรัฐบัญญัติปรับปรุงกองทัพให้ทันสมัยฉบับทบทวนปี 2556 วางโครงการพยายามปรับปรุงกองทัพให้ทันสมัยภายในปี 2570 ร้อยละ 87 ของการนำเข้าอาวุธเป็นอากาศยานหรือเรือ
แบ่งตามประเทศ > สิงคโปร์

สิงคโปร์พัฒนากองทัพอย่างต่อเนื่อง ไม่ถูกหยุดด้วยวิกฤตปี 2540 ผู้นำถือว่ากองทัพมีความจำเป็นต้องใช้เพื่อสกัดกั้น เมื่อพิจารณาสถานะของประเทศที่เป็นนครรัฐในภูมิภาคที่ผันผวน ประเทศรับแนวคิด RMA และเสริมเทคโนโลยีทหาร สิงคโปร์เป็นประเทศที่มีกองทัพเข้มแข็งที่สุดในภูมิภาคในปี 2547 และมีเจตจำนงทางการเมืองในการปรับปรุงกองทัพให้ทันสมัยอย่างต่อเนื่อง นอกเหนือจากการนำเข้าพาหนะใหม่เข้าสู่กองทัพทุกเหล่าทัพแล้ว กองทัพยังริเริ่มนำพาหนะต่อสู้ทหารราบที่สร้างึข้นเองในประเทศเข้าประจำการด้วย
ระหว่างช่วงปี 2552 ถึง 2561 ประเทศจัดสรรงบประมาณร้อยละ 1 ของจีดีพีให้แก่กองทัพมาโดยตลอด เป็นประเทศผู้นำเข้าอาวุธรายใหญ่ที่สุดในภูมิภาค และจัดเป็นหนึ่งในสี่ในดัชนีประเทศที่มีความเป็นทหารมากที่สุดจัดโดยศูนย์การอนุรักษ์ระหว่างประเทศบอนน์ตั้งแต่ปี 2550 ประเทศมีอุตสาหกรรมอาวุธที่พัฒนาสูง และสามารถผลิตพาหนะหุ้มเกราะ ปืนใหญ่และเรือได้เอง และยังส่งออกยุทโธปกรณ์บางส่วนด้วย กองทัพอากาศสิงคโปร์มีความสามารถปฏิบัตการทางไกลสูงสุด สิงคโปร์เป็นผู้เข้าร่วมโครงการพัฒนาเอฟ-35 ของสหรัฐตั้งแต่ปี 2546
แบ่งตามประเทศ > ไทย

ประเทศไทยได้รับความช่วยเหลือทางทหารอย่างมากจากสหรัฐในช่วงสงครามเวียดนาม แต่หลังคอมมิวนิสต์ชนะในปี 2518 และสหรัฐถอนฐานทัพออกจากประเทศได้เพิ่มความพยายามปรับปรุงกองทัพให้ทันสมัย ปัจจัยในประเทศยังมีบทบาทได้ คือ ประเทศเผชิญกับการก่อการกำเริบคอมมิวนิสต์ และความแตกแยกทั้งในและระหว่างเหล่าทัพต่าง ๆ ที่แย่งชิงงบประมาณกัน นับแต่คริสต์ทศวรรษ 1990 ประเทศมุ่งเน้นการพัฒนากองทัพเรือเพื่อพิทักษ์ผลประโยชน์ในเขตเศรษฐกิจจำเพาะ การซื้อเรือบรรทุกเครื่องบิน เรือหลวงจักรีนฤเบศร บ่งชี้ถึงความทะเยอทะยานในการพัฒนาขีดความสามารถน้ำลึก (blue-water) แม้ว่าเกียรติภูมิจะเป็นปัจจัยส่งเสริม กำลังมีความพยายามปฏิรูปกองทัพ ซึ่งเหล่าทัพต่าง ๆ พยายามปรับลดขนาดและปรับปรุงการฝึกให้ดีขึ้น กองทัพดูให้ความสำคัญกับการซื้อปืนใหญ่ พาหนะต่อสู้ทหารราบ รถถัง เรือดำน้ำ เครื่องบินขับไล่และเรือฟริเกต ประเทศมักเลือกซื้อระบบอาวุธมือสองหรืออัปเกรตยุทโธปกรณ์ที่มีอยู่แล้วเดิมซึ่งเป็นตัวเลือกที่ถูกกว่า ความพยายามส่วนหนึ่งเป็นเพราะกังวลว่าอาจตามมาเลเซียไม่ทัน
การฉ้อราษฎร์บังหลวงของกองทัพมีบันทึกไว้มากในประเทศไทย มีรายงานคิดค่านายหน้าเฉลี่ยร้อยละ 15–20 ในการขายอาวุธ ปัจจัยการเมืองภายในยังมีผลต่อการจัดสรรงบประมาณ เช่น ในคราวรัฐบาลพลเรือนได้เพิ่มงบประมาณให้กองทัพเรือเพื่อตอบแทนที่ไม่ได้เข้าร่วมคณะรักษาความสงบเรียบร้อยแห่งชาติ
ระหว่างปี 2552 ถึง 2561 รายจ่ายทางทหารของไทยเพิ่มขึ้นร้อยละ 16 ในรูปตัวเงิน แต่สัดส่วนต่อจีดีพีลดลง อย่างไรก็ดี หลังรัฐประหารปี 2557 รายจ่ายทางทหารเพิ่มขึ้นอย่างรวดเร็ว และคาดว่าจะเพิ่มขึ้นต่อไปตามแผนยุทธศาสตร์ชาติ 20 ปีซึ่งผูกพันทุกรัฐบาลต่อจากนี้ ประเทศตะวันตกไม่ค่อยเต็มใจส่งออกอาวุธสู่ประเทศไทยหลังรัฐประหาร ทำให้หันไปตอบรับข้อตกลงจากประเทศจีน แม้ว่าประเทศตะวันตกยังไม่คว่ำบาตรอาวุธอย่างเป็นทากงาร การลงทุนใหญ่สุดในอาวุธหลักตั้งแต่ปี 2553 ได้แก่ การซื้อเรือดำน้ำเอส-26ที จากประเทศจีนสามลำตามกำหนด รัฐมนตรีกลาโหมหลายคนมักอ้างว่าประเทศเพื่อนบ้านต่างมีเรือดำน้ำกันหมดเป็นสาเหตุว่าประเทศไทยสมควรมีเรือดำน้ำของตนเองบ้าง ทั้งนี้ ปริมาณยุทโธปกรณ์ของไทยเพิ่มขึ้นเพียงเล็กน้อยในช่วงนี้ เนื่องจากอาวุธเก่า ๆ ถูกปลดประจำการ อย่างไรก็ดี ยุทโธปกรณ์สมัยใหม่มีเอฟ-16 และอากาศยานหลายบทบาทเจเอเอส 39 กริพเพน รถถังรบหลักที-84 อ็อบล็อต-เอ็ม เรือฟริเกตขีปนาวุธชั้นน็อกซ์และชนิด 025ที และชนิด 053เอชที